
РЕПУБЛИКА БЪЛГАРИЯ

Министерство на земеделието и храните

Областна дирекция „Земеделие” - Перник
З А П О В Е Д

№ РД – 128
гр.Перник, 20.04.2017 г.

          На основание чл. 3, ал. 4 от Устройствения правилник на Областните дирекции „Земеделие”, във връзка с чл. 27, ал. 8 от Закона за собствеността и ползването на земеделските земи /ЗСПЗЗ/, чл. 56з, ал.1 изречение второ от Правилника за прилагане на Закона за собствеността и ползването на земеделските земи /ППЗСПЗЗ/, писмо с изх.№ 66-4407/20.03.2017 г. на министъра на земеделието и храните, с което е изразено съгласие за започване на тръжна процедура за продажба на имоти - частна държавна собственост, незаети със сгради и съоръжения, негодни за земеделско ползване и неподлежащи на възстановяване по ЗСПЗЗ и Заповед № РД 46-57/17.02.2017 г.  на министъра на земеделието и храните за упълномощаване на директора на ОД „Земеделие”-Перник
Н А Р Е Ж Д А М:
          1. Откривам първа процедура за провеждане на търг с тайно наддаване за придобиване  правото на собственост по реда на чл. 27, ал.8 от ЗСПЗЗ  и чл.56з и сл. от ППЗСПЗЗ върху следните имоти в Област Перник:
	Община
	Землище
	№ на имот
	Площ

/дка/
	Начална тръжна цена за имота /лева/
	Депозит за участие /лева/

	Трън
	с.Филиповци
	201006
	3.312
	12082.20
	1208.22

	Трън
	с.Филиповци
	201008
	2.167
	7905.24
	790.52


          2. Условия за участие: В търга могат да участват физически лица, еднолични търговци и юридически лица – собственици на имоти, съседни на имотите - предмет на търга, като в следващите търгове могат да участват всички заинтересовани лица.
          3. Място и срок за получаване на заявления за участие в търга: Документите за участие в търга се получават в сградата на Областна дирекция “Земеделие” – Перник, пл.Кракра  № 1, Синдикален дом, ет.8, всеки работен ден от 9.00 ч. до 17.30 ч., в срок от 30 /тридесет/ календарни дни, считано от датата на публикуване на заповедта в местен вестник, или могат да бъдат изтеглени от интернет страницата на Областна дирекция “Земеделие” - Перник - http://www.mzh.government.bg/ODZ-Pernik/bg/Home.aspx, като за всеки имот се подава отделно заявление.
        4. Място и срок за подаване на документите за участие в търга: Документите за участие в търга се подават в сградата на Областна дирекция “Земеделие” – Перник, пл.Кракра № 1, Синдикален дом, ет.8, всеки работен ден от 9.00 ч. до 17.30 ч., в срок от 30 /тридесет/ календарни дни, считано от датата на публикуване на заповедта в местен вестник. 

        5. Заявителите или упълномощено от тях лице /писмено с нотариална заверка на подписа/ подават в Областна дирекция “Земеделие” – Перник заявление по образец , утвърден от Министъра на земеделието и храните. В заявлението се посочват:
        -  местонахождението, номерът и площта на поземления имот;

        - предлаганата цена в левове, изписана с цифри и словом. Предлаганата цена  следва да бъде само в цяло число левове и не може да бъде по – ниска от началната тръжна цена.
        6. Необходими документи за участие в търга:

        -  заявление по образец /за всеки имот поотделно/;

        -  копие от документ за самоличност за физически лица;

        - копие от документ за регистрация или единен идентификационен код /ЕИК/ съгласно чл. 23 от Закона за търговския регистър на юридическото лице или едноличния търговец;

        - документ за самоличност на физическото лице, представляващо търговеца при провеждането на процедурата или документ за самоличност и пълномощно на упълномощено от него лице;

        - платежен документ за внесен депозит в оригинал.

        7. Документите за участие в търга се представят в запечатан непрозрачен плик, надписан „ДО Областна дирекция „Земеделие”-Перник”, ЗА УЧАСТИЕ В ТЪРГ. 
        8. Заявление, предоставено в незапечатан плик, е недействително. Не се допускат за участие в търга кандидати, чийто заявления са подадени след срока по чл. 56з, ал. 6 от ППЗСПЗЗ или не отговарят на изискванията на чл. 56к от ППЗСПЗЗ.
        9. Търгът може да се проведе само в случай, че поне двама кандидати са подали заявление за участие.
      10. Началната тръжна цена за всеки имот е определена, съгласно чл. 56ж от ППЗСПЗЗ и чл.88 от ППЗДС.

      11.  Депозит за участие в търга – в размер на 10% от началната тръжна цена на имота. Върху депозита не се начислява лихва и не подлежи на връщане при отказ на кандидата за сключване на договор. Банковото бордеро за внесения депозит се представя заедно с документите за участие в търга /в оригинал/. За всеки имот се внася отделен депозит и се представя отделно бордеро.
      12. Условия за плащане на депозита: Плащанията да се извършат в български лева, по банков път по сметка на Областна дирекция “Земеделие” – Перник в Обединена Българска Банка АД – клон Перник, IBAN: BG49UBBS80023300251910, BIG: UBBSBGSF. Основаниe за плащане: депозит за участие в търг (като се изписва номерът на имота и местонахождението му).
      13. Място за обявяване на протоколите от търга: Протоколите се обявяват на информационното табло на Областна дирекция “Земеделие” – Перник, пл.Кракра № 1, Синдикален дом, ет. 8 и се публикуват на интернет страницата на дирекцията http://www.mzh.government.bg/ODZ-Pernik/bg/Home.aspx .

      14. Tъргът се счита за спечелен от участника, който е предложил най-висока цена за имота. Когато в 14-дневен срок от влизане в сила на заповедта за определяне на класираните на първо и второ място кандидати, лицето, спечелило търга, не внесе цената, дължимите данъци, такси и режийни разноски /в размер на 2% от цената на имота/, директорът на ОД “Земеделие” уведомява по реда на ГПК класирания на второ място кандидат.
      15. Условия за връщане на депозита: Депозитът на спечелилия търга кандидат се прихваща от цената на придобиване на имота. Внесеният депозит от некласираните кандидати се възстановява в 7-дневен срок  след приключване на търга, а депозитът на кандидата, класиран на второ място – след подписване на договора със спечелилия кандидат.
      16. Настоящата заповед следва да се публикува на интернет страницата на ОД “Земеделие”- Перник, на страницата на Министерство на земеделието и храните, поне в един местен вестник най-малко 30 дни преди крайния срок за подаване на заявленията за участие и се поставя в 3-дневен срок от издаването й на видно място в ОД “Земеделие”- Перник, в Общинска служба по земеделие-Трън, в Община Трън и в кметството  на с.Филиповци, общ.Трън.
 АННА ЦВЕТКОВА    - п -
 Директор на ОД “Земеделие” - Перник                                                         

